**Základná škola s materskou školou, Okoličianska 404/8C, 031 04 Liptovský Mikuláš**

***Pokyn na vykonanie opatrení pri prevencii chrípkových a iných epidemiologických ochorení vypracovaný v zmysle Metodického usmernenia MŠ VV a Š SR č.15/2005-R čl.4/ 5***

**I. Preventívne opatrenia**

1. Každý žiak školy bude mať v lavici, alebo v školskej taške osobný hygienický balíček pozostávajúci z vlastného mydla a hygienických vreckoviek. Uteráky musia mať žiaci zavesené vo svojich kmeňových triedach na pripravených háčikoch. Uteráky je potrebné prať každý týždeň.

T: úloha stála Z: triedni učitelia za spolupráce

 s rodičmi

2. Kontrolu vybavenia žiakov osobnými hygienickými balíčkami vykonávajú pravidelne triedni učitelia a vedenie školy.

T: úloha stála Z: v texte

3. Dozor konajúci vyučujúci monitorujú používanie osobných hygienických balíčkov po použití WC, pred vstupom do VŠJ a pred konzumáciou desiaty. Dozor konajúci vyučujúci zabezpečujú pravidelné vetranie tried.

T: priebežne Z: dozor konajúci vyučujúci

4. Pracovníčky zabezpečujúce hygienu školy, zvýšia frekvenciu pravidelnej dezinfekcie WC, umývadiel, kľučiek a umývateľných častí vnútorných priestorov a vybavenia chlórovými dezinfekčnými prostriedkami.

T: úloha stála Z: vedenie školy

5. Dňa 01.09.2016 pracovníčky školskej výdajnej kuchyne boli upozornené na dodržiavanie osobnej hygieny zamestnancov, ktorí vykonávajú epidemiologicky závažnú činnosť t.j. dôsledné umývanie rúk po každom použití WC a pred manipuláciou s potravinami pod prúdom teplej vody za použitia mydla, kefky s následným vhodným osušením.

T:  úloha stála Z: vedenie školy a pracovníčky školskej

 výdajnej kuchyne, vedúca VŠJ

6. Riaditeľka školy poskytne informácie zriaďovateľovi o vývoji chorobnosti na škole.

T: úloha stála Z: vedenie školy

7. V prípade výskyty pedikulózy, musí byť dieťa/žiak vyňatý z kolektívu, do ktorého sa môže vrátiť až na základe lekárskeho potvrdenia o bezinfekčnosti.

T: úloha stála Z: triedni učitelia, rodičia

8. Vedenie školy bude úzko spolupracovať s Regionálnym úradom verejného zdravotníctva a ošetrujúcimi lekármi žiakov v prípade výskytu choroby na škole.

Bude sa riadiť ich pokynmi a usmerneniami.

T: úloha stála Z: vedenie školy

9. Ak počet neprítomných detí alebo žiakov z dôvodu ochorenia na chrípku prekročí 15% z celkového počtu nebude škola organizovať žiadne hromadné akcie.

T: úloha stála Z: riaditeľ školy

10. Ak počet neprítomných detí alebo žiakov z dôvodu ochorenia na chrípku prekročí 20% z celkového počtu:

a) oznámiť túto skutočnosť príslušnému regionálnemu úradu verejného zdravotníctva,

b) zrušiť všetky záujmové krúžky a mimoškolské aktivity,

c) na základe odporúčania príslušného regionálneho úradu verejného zdravotníctva prerušiť výchovno-vzdelávací proces.

T: úloha stála Z: riaditeľ školy

V Liptovskom Mikuláši 01. 09. 2016

 PaedDr. Zuzana Pavelicová

 riaditeľka základnej školy